《送李子兴新第归宁》
宋代·周行己

新恩好骥子，门户有辉光。昏宦通三世，山川共一方。

拜亲今绿绶，传业自青缃。买宅如来此，相从及早凉。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。